със системи за съхранение на сгъстен водород, дадени в точка 2.2. Данните от датчиците трябва да се отчитат най-малко на всеки 5 секунди в продължение на 60 минути след като превозното средство стане неподвижно, ако се измерва водородът след сблъсъка, или след началото на изпитването за утечки на хелий, ако се измерва натрупването на хелий. По отношение на измерванията може да се приложи средната стойност за 5-секунден пълзящ интервал, за да се осигури „изглаждане“ и да се филтрира ефектът от грешно измерване. Пълзящата средна стойност за всеки датчик трябва да бъде под целевите критерии от 4 об. % водород (за изпитване с втечнен водород) или 0,8 об. % хелий във въздуха (за изпитване при стайна температура с хелий) по всяко време през 60-минутния период на изпитването след сблъсъка.
 Раздел Д
 Технически спецификации за моторните превозни средства по отношение на водородната им система, включително съвместимостта на материалите, зарядната гърловина и идентификацията на превозното средство
 1.
 Общи изисквания за превозни средства, оборудвани със системи за съхранение на сгъстен водород (СССВ), които допълват изискванията, определени в Правило No 134 на ООН
 14
 , и за превозни средства, оборудвани с ССВВ.
 1.1.
 Монтираните компоненти на СССВ, т.е. контейнер под високо налягане и първични затворни органи, състоящи се от ПУОНТ, възвратен клапан и автоматичен запорен клапан, трябва да са с одобрен тип и да са маркирани в съответствие с настоящия регламент, както и с Правило No 134 на ООН (т.е. изисква се двойна маркировка).
 1.2.
 Монтираните компоненти на ССВВ, т.е. предпазните устройства за освобождаване на налягането и устройствата за изключване, трябва да са с одобрен тип и да са маркирани в съответствие с настоящия регламент.
 1.3.
 Производителят трябва да гарантира, както е определено в раздел Е, че материалите, използвани в системите за съхранение на водород, са съвместими с водорода и очакваните добавки, както и със замърсителите по време на производството и с очакваните температури и налягания. Това не се отнася за материали, които при нормални условия не влизат в контакт с водорода.
 1.4.
 Идентификация на превозното средство.
 1.4.1.
 При превозните средства, задвижвани с водород, от категории М1 и N1 един етикет трябва да бъде поставен в двигателното (или еквивалентното) отделение на превозното средство и един в близост до зарядната гърловина.
 1.4.2.
 В случая на превозни средства, задвижвани с водород, от категории М2 и M3, етикетите трябва да бъдат поставени отпред и отзад на превозното средство, в близост до зарядната гърловина и отстрани на всяка врата или група врати.
 1.4.3.
 В случая на превозни средства, задвижвани с водород, от категории N2 и N3, етикетите трябва да бъде поставени отпред и отзад на превозното средство и в близост до зарядната гърловина.
 1.4.4.
 Етикетите трябва да са в съответствие с раздели 4.—4.7. на международния стандарт ISO 17840-4:2018
 2.
 Изисквания към зарядната гърловина на превозни средства, оборудвани с СССВ, които допълват изискванията, определени в Правило No 134 на ООН, и за превозни средства, оборудвани с ССВВ.
 2.1.
 Етикет на зарядната гърловина:
 Етикетът трябва да е прикрепен в близост до зарядната гърловина, например под капака на зарядната гърловина, и да